b'\n_START_ARTICLE_\nDienvidu plankumainais skunkss\n_START_SECTION_\nIzskats un \xc4\xabpa\xc5\xa1\xc4\xabbas\n_START_PARAGRAPH_\nDienvidu plankumainais skunkss ir neliela auguma skunkss, t\xc4\x81 \xc4\xb7erme\xc5\x86a garums bez astes ir 12\xe2\x80\x9434 cm, astes garums 9\xe2\x80\x9423 cm, svars 0,5\xe2\x80\x941 kg. K\xc4\x81 visiem skunksiem tiem ir melnbalts ka\xc5\xbeoks. Balt\xc4\x81s sv\xc4\xabtras ir lauz\xc4\xabtas un rada plankumu efektu._NEWLINE_K\xc4\x81 visiem skunksiem dienvidu plankumainajam skunksam ir an\xc4\x81lie smakas dziedzeri, kas izdala muskusu ar sp\xc4\x93c\xc4\xabgu smaku. Dziedzeri ir \xc4\x81r\xc4\x93ji un atg\xc4\x81dina kr\xc5\xab\xc5\xa1u galus, tos ap\xc5\x86em musku\xc4\xbci, kas saspie\xc5\xbeoties var sekr\xc4\x93tu iz\xc5\xa1\xc4\xbc\xc4\x81kt vair\xc4\x81ku metru att\xc4\x81lum\xc4\x81 un tie\xc5\xa1\xc4\x81 m\xc4\x93r\xc4\xb7\xc4\x93jum\xc4\x81 virs\xc5\xab ienaidniekam.\n_START_SECTION_\nUzved\xc4\xabba un bar\xc4\xabba\n_START_PARAGRAPH_\nPar dienvidu plankumaino skunksu ir \xc4\xbcoti maz zin\xc4\x81mu faktu, bet tiek pie\xc5\x86emts, ka to uzved\xc4\xabba, vairo\xc5\xa1an\xc4\x81s un bar\xc4\xabbas ieradumi ir l\xc4\xabdz\xc4\xabgi p\xc4\x81r\xc4\x93jiem plankumainajiem skunksiem. Tas ir vis\xc4\x93d\xc4\x81js un pamat\xc4\x81 barojas ar s\xc4\xabkiem grauz\xc4\x93jiem, putniem, \xc4\xb7irzak\xc4\x81m, kukai\xc5\x86iem, ol\xc4\x81m un aug\xc4\xbciem'